CELEX: C2006/022/09
Language: hu
Date: 2006-01-28 00:00:00
Title: C-388/05. sz. ügy: Az Európai Közösségek Bizottsága által az Olasz Köztársaság ellen  2005. október 24-én  benyújtott kereset

28.1.2006   
            
            
               HU
            
            
               Az Európai Unió Hivatalos Lapja
            
            
               C 22/5
            
         Az Európai Közösségek Bizottsága által az Olasz Köztársaság ellen 2005. október 24-én benyújtott kereset
   (C-388/05. sz. ügy)
   (2006/C 22/09)
   Az eljárás nyelve: olasz
   Az Európai Közösségek Bizottsága (képviselik: A. Aresu és D. Recchia, meghatalmazotti minőségben) 2005. október 24-én keresetet nyújtott be az Európai Közösségek Bíróságához az Olasz Köztársaság ellen.
   A felperes keresetében azt kéri, hogy a Bíróság:
   
               —
            
            
               állapítsa meg, hogy az Olasz Köztársaság
               
                           a)
                        
                        
                           1998. december 28., vagyis a „Valloni e steppe pedegarganiche” különleges védelmi terület kijelölését megelőzően nem teljesítette a vadon élő madarak védelméről szóló, 1979. április 2-i 79/409/EGK tanácsi irányelv (1) 4. cikke (4) bekezdéséből eredő kötelezettségeit, mivel nem tette meg a szükséges intézkedéseket az élőhelyek szennyezésének vagy elpusztításának, illetve a madarak bármiféle zavarásának elkerülése érdekében, amelyek jelentős kihatással bírtak tekintettel a „patto d'area”-nak nevezett tervre és az abban foglalt projektekre, amelyek (az IBA 89–listán szereplő) „Promontorio del Gargano” 94. sz. IBA-n belül az élőhelyekre és fajokra nézve hatással járhattak, és amelyek ténylegesen az élőhelyek károsodását és a madarak zavarását okozták a fent nevezett IBA-kon belül;
                        
                     
                           b)
                        
                        
                           1998. december 28-át, vagyis a „Valloni e steppe pedegarganiche” különleges védelmi terület kijelölését követően nem teljesítette a természetes élőhelyek, valamint a vadon élő állatok és növények védelméről szóló, 1992. május 21-i 92/43/EGK tanácsi irányelv (2) 6. cikke (2), (3) és (4) bekezdése, valamint 7 cikkéből eredő kötelezettségeit;
                        
                     
         
               —
            
            
               kötelezze az Olasz Köztársaságot a költségek viselésére.
            
         Jogalapok és fontosabb érvek:
   Az olasz Köztársaság – mivel nem tette meg a szükséges intézkedéseket az élőhelyek szennyezésének vagy elpusztításának, illetve a madarak bármiféle zavarásának elkerülése érdekében, amelyek jelentős kihatással bírtak tekintettel a „patto d'area”-nak nevezett tervre és abban foglalt projektekre a később „Valloni e steppe pedegarganiche” különleges védelmi területté kijelölt övezetben – nem teljesítette a vadon élő madarak védelméről szóló, 1979. április 2-i 79/409/EGK tanácsi irányelv 4. cikke (4) bekezdéséből eredő kötelezettségeit, 1998. december 28-át követően pedig a természetes élőhelyek, valamint a vadon élő állatok és növények védelméről szóló, 1992. május 21-i 92/43/EGK irányelv 6. cikke (2), (3) és (4), valamint 7 cikkéből eredő kötelezettségeit.
   
      (1)  HL L 103., 1979.4.25., 1. o.; magyar nyelvű különkiadás 15. fejezet, 1. kötet, 98. o.
   
      (2)  HL L 206., 1992.7.22., 7. o.; magyar nyelvű különkiadás 15. fejezet, 2. kötet, 102. o.